Битка при Року
Битката при Року (на френски "Bataille de Rocoux", на нидерландски "Slag bij Rocourt") е част от Войната за австрийското наследство. Тя се състои в Австрийска Нидерландия на 11 октомври 1746 г. между френската армия, начело с маршал Морис дьо Сакс и обединените войски на Австрия, Великобритания, Съединените провинции и Хановер. Резултатът е френска победа, но недостатъчно убедителна, за да се сложи край на войната.